ΒΑΣΙΛΙΚΗ ΚΕΦΑΛΑ, 0713051

ΠΡΟΛΗΨΗ ΑΤΥΧΗΜΑΤΩΝ

Σκοπός προγράμματος: Ο σκοπός αυτού του προγράμματος είναι να ενημερώσουμε τους μαθητές πώς να προστατευτούν σε περίπτωση ανάγκης στον χώρο του σχολείου αλλά και να πάρουν γενικές γνώσεις για την προστασία τους έξω από αυτόν. Στόχος μας είναι να διδάξουμε την προστασία από σεισμό, την προστασία και ασφαλή διέξοδο σε περίπτωση πυρκαγιάς, την διατροφική δηλητηρίαση στον χώρο του σχολείου και τέλος την διαδικασία εφαρμογής πρώτων βοηθειών σε κάποιον τραυματισμό. Το πρόγραμμα αυτό θα εφαρμοστεί σε τάξεις του Δημοτικού σχολείου, σε παιδιά ηλικιών 10 έως 12 ετών(πέμπτη και έκτη τάξη), και θα λάβει χώρα στις αίθουσες και στο προαύλιο του σχολείου ενώ θα πραγματοποιηθεί ενημέρωση από ειδικούς χρησιμοποιώντας παραδείγματα από αληθινές βιντεοσκοπημένες παρόμοιες καταστάσεις.

Η εφαρμογή του προγράμματος στις συγκεκριμένες ηλικίες είναι πολύ σημαντική διότι βρίσκονται στην πιο κατάλληλη αναπτυξιακή ηλικία. Είναι η ηλικία όπου τα παιδιά μπορούν να αντιληφτούν τους κινδύνους και να κατανοήσουν τ’ότι πρέπει να τους αντιμετωπίσουν προκειμένου να τους ξεπεράσουν. Σε πιο μικρές ηλικίες το πρόγραμμα αυτό δεν θα πραγματοποιούνταν με επιτυχία λόγο του ότι τα παιδιά δεν έχουν καν την αίσθηση του φόβου, όποτε δεν νιώθουν ότι έχουν να προστατευτούν από τίποτα. Τα παιδιά σε μεγαλύτερες ηλικίες έχουν ήδη περισσότερες εμπειρίες στην ζωή τους όποτε χρειάζονται να γνωρίζουν από νωρίς πώς να αντιμετωπίζουν κρίσιμες καταστάσεις. Το πλέον κατάλληλο περιβάλλον για να διδαχτούν την πρόληψη ατυχημάτων είναι το σχολείο, όπου τα παιδιά περνούν τον περισσότερο χρόνο της ημέρας τους εκεί, έχουν αναπτύξει σχέσεις εμπιστοσύνης με τους δασκάλους και τους συμμαθητές τους, το πρόγραμμα πραγματοποιείται από εκπαιδευμένο προσωπικό με οργάνωση και συνέπεια καθώς επίσης διατίθεται και ο απαραίτητος εξοπλισμός για την αντιμετώπισή τους.

Τα αποτελέσματα που αναμένονται μετά την πραγματοποίηση του προγράμματος είναι τα παιδιά να έχουν κατανοήσει τον τρόπο με τον οποίο πρέπει να ενεργούν σε κρίσιμες καταστάσεις, να μπορούν να παραμένουν ψύχραιμα και να μην προκαλούν άγχος στους ίδιους αλλά και στους υπόλοιπους, να τηρούν όλα όσα έμαθαν με σειρά για να μην υπάρξει σύγχυση, να μπορούν να ενεργήσουν και να επιδράσουν στο ευρύτερο περιβάλλον εκτός σχολείου, να γίνονται πρότυπα και να βοηθούν όλους όσους υστερούν σε αποφασιστικότητα. Τέλος θα πρέπει να έχουν μάθει να πράττουν ομαδικά, να υπάρχει συνεργασία μεταξύ τους και να παίρνουν πρωτοβουλίες συλλογικά.

Παρακάτω αναγράφεται το περιεχόμενο του προγράμματος που περιλαμβάνει 6 μαθήματα μέσα από τα οποία γίνεται η εκμάθηση, η εμπέδωση και η εφαρμογή του προγράμματος. Επιπλέον ακολουθεί μια αναλυτική περιγραφή ενός σχεδίου μαθήματος καθώς επίσης η μέθοδος και τα κριτήρια που χρειάστηκαν για να αξιολογηθεί το πρόγραμμα πρόληψης ατυχημάτων για σεισμό, πυρκαγιά, δηλητηρίαση και τραυματισμό.

ΠΕΡΙΕΧΟΜΕΝΟ ΠΡΟΓΡΑΜΜΑΤΟΣ

**1ο Μάθημα:**

Α)Στόχος: Συγκέντρωση υλικών για πρόληψη ατυχημάτων.

Β)Μέσα και μέθοδος επίτευξης: Απογραφή των ήδη υπάρχων υλικών και καταγραφή των υπολοίπων αναγκαίων από τους μαθητές.

Γ)Ενδεικτική δραστηριότητα: Οι μαθητές χωρίζονται σε ομάδες. Προτείνουν και καταγράφουν τι υλικά πιθανών να χρειάζονται για την πρόληψη ατυχημάτων σε περίπτωση σεισμού, πυρκαγιάς, δηλητηρίασης και τραυματισμού.

**2ο Μάθημα:**

Α)Στόχος: Εκμάθηση δραστηριοτήτων πρόσληψης ατυχημάτων.

Β)Μέσα και μέθοδος επίτευξης: Παρακολούθηση βίντεο σε προβολέα με θέμα την διαδικασία αντιμετώπισης κρίσεων. Καταγραφή διαδικασίας με την σειρά από τους μαθητές για αντιμετώπιση της κάθε κατάστασης με την βοήθεια δασκάλου.

Γ)Ενδεικτική δραστηριότητα: Συμπλήρωση ερωτηματολογίου στους ηλεκτρονικούς υπολογιστές σχετικά με την σωστή σειρά πραγματοποίησης της διαδικασίας. Χωρισμός των τμημάτων σε μικρότερες ομάδες για καλύτερη οργάνωση. Εφαρμογή της κάθε διαδικασίας (περίπτωση σεισμού, πυρκαγιάς, δηλητηρίασης και τραυματισμού) στην πράξη με εφαρμογή δασκαλοκεντρικής μεθόδου.

**3ο Μάθημα:**

Α)Στόχος: Κατανόηση και εφαρμογή των γνώσεων με επίδραση στο ευρύτερο περιβάλλον.

Β)Μέσα και μέθοδος επίτευξης: Μαθητοκεντρική μέθοδος εφαρμογής στόχου με χρήση φυλλαδίων με check box.

Γ)Ενδεικτική δραστηριότητα: Θα δοθεί σε κάθε μαθητή φυλλάδιο με την σειρά διαδικασίας πρόληψης ατυχημάτων κάθε είδους, όπου θα μπορεί να τσεκάρει το κάθε βήμα που πραγματοποιεί κατά την διάρκεια εφαρμογής του. Η εφαρμογή των γνώσεων θα γίνει σε φίλους, συγγενείς ή γονείς μέσα σε διάστημα μιας εβδομάδας. Στην συνέχεια τα φυλλάδια θα παραδοθούν στον υπεύθυνο δάσκαλο.

**4ο Μάθημα:**

Α)Στόχος: Κατανόηση και εφαρμογή των γνώσεων με εφαρμογή στο σχολικό περιβάλλον.

Β)Μέσα και μέθοδος επίτευξης: Μαθητοκεντρική μέθοδος εφαρμογής προγράμματος με την χρήση των φυλλαδίων για βοήθεια.

Γ)Ενδεικτική δραστηριότητα: Εφαρμογή των γνώσεων στο σχολικό περιβάλλον. Ολοκληρωμένη προσομοίωση καταστάσεων με πρωτοβουλία μαθητών χωρίς την συμμετοχή δασκάλου.

**5ο Μάθημα:**

Α)Στόχος: Κατανόηση και εφαρμογή των γνώσεων με την εμπλοκή όλων στο πρόγραμμα.

Β)Μέσα και μέθοδος επίτευξης: Συνεργασία δασκάλων και μαθητών για την επιτυχή προσομοίωση κρίσιμων καταστάσεων.

Γ)Ενδεικτική δραστηριότητα: Εφαρμογή γνώσεων και συμμέτοχη όλων των εμπλεκόμενων για μια τελευταία δοκιμή.

**6ο Μάθημα:**

Α)Στόχος: Αξιολόγηση και σύνοψη προγράμματος.

Β)Μέσα και μέθοδος επίτευξης: Συμπλήρωση ερωτηματολογίου, απάντηση ερωτήσεων στην αίθουσα.

Γ)Ενδεικτική δραστηριότητα: Συμπλήρωση ερωτηματολογίου σε ηλεκτρονικούς υπολογιστές και ερωτήσεις στην αίθουσα από φιλοξενούμενο πυροσβέστη

(ή εθελοντή πυροσβέστη) που θα λύσει απορίες και θα διηγηθεί προσωπικές εμπειρίες.

ΑΝΑΛΥΤΙΚΗ ΠΕΡΙΓΡΑΦΗ ΠΡΩΤΟΥ ΣΧΕΔΙΟΥ ΜΑΘΗΜΑΤΟΣ

Κάθε τμήμα θα χωριστεί σε 4 ομάδες. Ο δάσκαλος θα συντονίζει την όλη διαδικασία, όμως στο μάθημα θα εφαρμοστεί Μαθητοκεντρική μέθοδος.

Αρχικά ο δάσκαλος θα εξηγήσει στα παιδιά τον λόγο που γίνεται αυτό το μάθημα, τι προσπαθούμε να πετύχουμε, με ποιο τρόπο θα το πετύχουμε και με ποιες καταστάσεις πρόληψης ατυχημάτων θα ασχοληθούμε, δηλαδή με την περίπτωση σεισμού, της πυρκαγιάς, της τροφικής δηλητηρίασης και του τραυματισμού κάποιου παιδιού. Στόχος του πρώτου μαθήματος είναι η συγκέντρωση των υλικών στο σχολείο που θα χρειαστούν σε περίπτωση που συμβεί κάτι από τα παραπάνω.

Όπως είναι χωρισμένα τα παιδιά σε ομάδες, κάθε μια από αυτές θα αναλάβει από μια περίπτωση ατυχήματος και θα γράψουν σε ένα χαρτί την ανάλογη περίπτωση ατυχήματος που θα ασχοληθούν. Στην συνέχεια θα γράψουν τι υλικά πιστεύουν ότι είναι αναγκαία για κάθε περίπτωση. Όταν όλες οι ομάδες τελειώσουν με τις ιδέες τους, τα παιδιά θα ρωτήσουν τον δάσκαλο αν τα υλικά που κατέγραψαν υπάρχουν στο σχολείο – όσα δεν υπάρχουν θα γραφτούν σε μια λίστα από τον δάσκαλο. Αν ο δάσκαλος θεωρήσει ότι δεν έχουν αναφερθεί όλα τα υλικά τότε κάνει γενικά την ερώτηση σε όλη την τάξη πριν προχωρήσει στην επόμενη περίπτωση ατυχήματος. Το ίδιο γίνεται και στις επόμενες περιπτώσεις. Στο τέλος του μαθήματος θα έχουμε μια λίστα με τα υλικά που διαθέτουμε και μια με τα υλικά που θα πρέπει να προμηθευτούμε.

ΑΞΙΟΛΟΓΗΣΗ ΤΟΥ ΠΡΟΓΡΑΜΜΑΤΟΣ

Η αξιολόγηση του προγράμματος θα γίνει μέσα από ερωτηματολόγιο σε Η/Υ που θα περιέχει ερωτήσεις πολλαπλής επιλογής κατανόησης και εμπέδωσης και ερωτήσεις των οποίων οι απαντήσεις θα πρέπει να μπουν σε σωστή σειρά και θα αφορούν την διαδικασία εκτελέσεις πρόληψης ατυχημάτων. Επιπλέον στο τελευταίο μάθημα θα φροντίσουμε να παρευρεθεί ένας καλεσμένος πυροσβέστης, όπου αντιμετωπίσει τις περισσότερες από τις περιπτώσεις που ασχοληθήκαμε, όπου οι μαθητές θα του κάνουν ερωτήσεις και το αντίθετο, προκειμένου τα παιδιά να ακούσουν προσωπικές εμπειρίες και να πάρουν έμμεσα το μήνυμα της σοβαρότητας και της ανάγκης για υπευθυνότητα όταν και άμα βρεθούν αντιμέτωποι σε μια κρίση. Τα κριτήρια αξιολόγησης που θα χρησιμοποιηθούν βασίζονται σε: 1) την υλικοτεχνική υποδομή που απαιτείται σε κάθε περίπτωση, 2) την ποιότητα του τελικού αποτελέσματος, 3) την ικανοποίηση των μαθητών από τον τρόπο που διδάχτηκαν το πρόγραμμα, 4) τον βαθμό επίτευξης των στόχων και 5) τον τρόπο που πραγματοποιήθηκε η ολοκλήρωση του προγράμματος.